《题肤功雅奏图 其一》
明代·邝露

一曲清歌送谢安，青云天上忆弹冠。千秋苜蓿归秦垒，九伐威弹肃汉官。

涿鹿月连弓影合，卢龙霜落剑花寒。明时自笑终童老，欲请长缨愧羽翰。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。